Марко Ганчев
За късите крака на Панчо

chitanka.info

Панчо не престана с приказките свои,

нищо че се мъчех по едни завои.

Даже го обхвана повече възбуда:

— Бих надул аз, тате, тука скорост луда.

Гледа към педала, веждите си въси:

— Ох, защо краката още са ми къси!

Панчо все обижда в мен автоводача,

но добре, че скоро другаде подкача:

— Нали на лъжата къси са краката.

Как автомобила кара си, горката?

Пътят бе опасен, за да водя спор.

Рекох му наслуки: — Има си шофьор.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.